તેથી વાઇપર્સને વર્ષમાં એકાદવાર તો બદલાવવાનું રાખો, તેમાં પણ ખાસ કરીને ચોમાસા દરમિયાન તમારા વાહનમાં વાઇપર્સ સારી અવસ્થામાં હોવા જરૂરી છે. કારણ કે વર્ષ દરમિયાન વાઇપર્સનો વધુ ઉપયોગ થયો હોય છે અને તે સમય જતાં પહેલા જેવું કામ આપતા નથી હોતા. ચોમાસા દરમિયાન વરસાદી પાણી અને ધૂળ કાચ પર જમા થઇ જવાના કારણે વાઇપર્સને કાચ સાફ કરવામાં વધારે મહેનત પડે છે. તેવામાં જો વાઇપર્સ સારા નહીં હોય તો કાચ સારી રીતે સાફ નહીં કરે અને તમને આગળનું દ્રશ્ય સ્પષ્ટ રીતે જોવા નહીં મળે.